Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το Εαρινό εξάμηνο του ακ. έτους 2023-2024, στο γνωστικό αντικείμενο «Άλγεβρα Ι».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **187/2024**
2. **184/2024**

Παρουσίαση των υποψηφίων:

Ο κύριος 187/2024 είναι κάτοχος διδακτορικού διπλώματος από το Τμήμα Μηχανικών Οικονομίας και Διοίκησης του Πανεπιστημίου Αιγαίου (2015), με θέμα «Νοήμονες Μέθοδοι Επίλυσης Προβλημάτων Εξομάλυνσης Πόρων σε Έργα». Είναι διπλωματούχος Μηχανικός του ιδίου Τμήματος (2007).

Έχει 8 δημοσιευμένες εργασίες σε διεθνή περιοδικά και 108 αναφορές στο έργο του. Διαθέτει αυτοδύναμη διδακτική εμπειρία 46.5 μηνών σε Μεταπτυχιακά Προγράμματα του Πανεπιστημίου Αιγαίου και του Πανεπιστημίου Δυτικής Μακεδονίας. Από το 10/2020 έως σήμερα είναι μεταδιδάκτορας στο Τμήμα Χημικών Μηχανικών του Πανεπιστημίου Δυτικής Μακεδονίας.

Η διδακτορική διατριβή και το δημοσιευμένο έργο του κ. 187/2024 δεν εμπίπτει στο γνωστικό αντικείμενο «Άλγεβρα Ι» και επομένως δεν αξιολογείται.

Η κυρία 184/2024 είναι κάτοχος διδακτορικού διπλώματος από το Τμήμα Μαθηματικών του Πανεπιστημίου Πατρών(2020), με θέμα «Μελέτη της Θεωρίας Διαστάσεων στην περιοχή των Τοπολογικών Χώρων και των Δικτυωτών». Διαθέτει επίσης μεταπτυχιακό τίτλο σπουδών από το Τμήμα Μαθηματικών του Πανεπιστημίου Πατρών στα ΘεωρητικάΜαθηματικά(2016). Είναι πτυχιούχος του Τμήματος Μαθηματικών του Πανεπιστημίου Πατρών (2014).

Έχει 28 δημοσιευμένες εργασίες σε διεθνή περιοδικά και έχει 63 αναφορές στο έργο της. Διαθέτει αυτοδύναμη διδακτική εμπειρία σε ΑΕΙ από το 2019 έως σήμερα.

Η διδακτορική διατριβή και το δημοσιευμένο έργο της κ. 184/2024 εμπίπτουν στο γνωστικό αντικείμενο «Άλγεβρα Ι».

**Πρόταση**

Η κα 184/2024 προτείνεται για να διδάξει το μάθημα «Άλγεβρα Ι».